Muzeul Simțurilor: Locul unde poți dormi pe un pat de cuie.
Muzeul are program de la 10:00 la 22:00 în fiecare zi. Prețul biletului este cuprins între 25 și 90 de lei. Epidemia de coronavirus a adus muzeului pierderi de 250.000 de euro.
Ai ajuns în pană de idei pentru distracțiile de weekend? Îți vând un pont: Muzeul Simțurilor. Aici poți să te relaxezi și să te și distrezi.Ba mai mult, pe lângă experiență, poți să îți actualizezi și profilul de instagram cu poze neobișnuite. La fel a făcut și Ionuț, care e bucuros nu a fost presat de timp și a putut să stea cât și-a dorit el."Poți să stai lejer aici două, trei ore fără nicio problemă. Poți să repeți turul, am înțeles că putem sta cât dorim", povestește Ionuț.Mădălina lucrează la muzeu și spune că o vizită e de ajuns să îți testezi toate simțurile."În primul rând, muzeul nostru testează simțurile. Încercăm să trecem într-o altă lume", îți explică managerul muzeului, Mădălina Oancea.Înainte de pandemie, aproximativ 400 de oameni treceau zilnic pragul muzeului, acum însă numarul vizitatorilor a scăzut mult.